Huehuetenangas

Huehuetenangas () – miestas vakarų Gvatemaloje, 270 km į šiaurės vakarus nuo Gvatemalos miesto, prie Selegvos upės. Departamento centras. Šalia miesto praeina Panamerikos plentas.

Istorija 

Senovėje miestas vadintas Šinabahuliu (Xinabahul). Netoli jo buvo indėnų mamų sostinė Zakuleu. Konkistos laikais miestą užkariavo Gonsalas de Alvaradas. Vietovė pavadinta Huehuetenangu, kas nahuatlių kalba reiškia „protėvių vieta“. Nahua gentys buvo konkistadorų sąjungininkės, tad įgijo teisę pakeisti majų vietovardžius.

Sportas 
 Futbolas
 Deportivo Xinabajul – futbolo klubas; rungtyniavo aukščiausioje šalies lygoje.
 Namų rungtynes žaidžia Los Cuchumatanes stadione, talpinančiame 5,3 tūkst. žiūrovų.

Šaltiniai 

Gvatemalos miestai